title: Decizia (UE) 2019/322 a Băncii Centrale Europene din 31 ianuarie 2019 privind delegarea competenței de a adopta decizii privind prerogativele de supraveghere acordate în temeiul dreptului național (BCE/2019/4)

text:
                  25.2.2019

                  RO

                  Jurnalul Oficial al Uniunii Europene

                  L 55/7

         DECIZIA (UE) 2019/322 A BĂNCII CENTRALE EUROPENE
         din 31 ianuarie 2019
         privind delegarea competenței de a adopta decizii privind prerogativele de supraveghere acordate în temeiul dreptului național (BCE/2019/4)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 4 alineatul (1) literele (d) și (e), articolul 4 alineatul (3) și articolul 9 alineatul (1),
         având în vedere Decizia (UE) 2017/933 a Băncii Centrale Europene din 16 noiembrie 2016 privind cadrul general de delegare a competențelor decizionale pentru instrumentele juridice referitoare la atribuțiile de supraveghere (BCE/2016/40) (2), în special articolul 4,
         întrucât:

                     (1)

                     În cadrul articolului 6 din Regulamentul (UE) nr. 1024/2013, Banca Centrală Europeană (BCE) îndeplinește atribuția exclusivă de a supraveghea instituțiile de credit pentru a asigura aplicarea consecventă a standardelor de supraveghere, pentru a promova stabilitatea financiară și pentru a asigura condiții de concurență echitabile.

                     (2)

                     Articolul 4 alineatul (3) din Regulamentul (UE) nr. 1024/2013 prevede că BCE trebuie să aplice integral dreptul relevant al Uniunii și, în cazul în care acesta cuprinde directive, legislația națională care transpune respectivele directive.

                     (3)

                     În conformitate cu articolul 9 alineatul (1) al doilea paragraf din Regulamentul (UE) nr. 1024/2013, în scopul îndeplinirii atribuțiilor care îi sunt conferite, BCE are prerogativele și obligațiile prevăzute de Regulamentul (UE) nr. 1024/2013, precum și prerogativele și obligațiile deținute de autoritățile competente în temeiul dreptului relevant al Uniunii. Competența BCE se extinde asupra exercitării prerogativelor de supraveghere acordate în temeiul dreptului național care nu sunt în mod explicit prevăzute de dreptul Uniunii, în măsura în care astfel de prerogative se înscriu în atribuțiile BCE în temeiul articolului 4 al Regulamentului (UE) nr. 1024/2013 și stau la baza unei funcții de supraveghere. BCE, în calitate de autoritate competentă, are obligația să adopte un număr considerabil de decizii privind prerogativele de supraveghere acordate în temeiul dreptului național în fiecare an.

                     (4)

                     Pentru facilitarea procesului decizional, este necesară o decizie de delegare în legătură cu adoptarea acestor decizii. Curtea de Justiție a Uniunii Europene a recunoscut delegarea de competențe drept necesară pentru a permite îndeplinirea atribuțiilor de către o instituție care are obligația să adopte un număr considerabil de decizii. În mod similar, aceasta a recunoscut că nevoia de a asigura posibilitatea de funcționare a organelor de decizie reprezintă un principiu inerent în toate sistemele instituționale (3).

                     (5)

                     Delegarea competențelor decizionale ar trebui să fie limitată și proporțională, iar domeniul de aplicare al delegării ar trebui definit în mod clar.

                     (6)

                     Decizia (UE) 2017/933 (BCE/2016/40) stabilește procedura care trebuie urmată în vederea adoptării deciziilor de delegare în materie de supraveghere și persoanele cărora li se pot delega competențele decizionale. Această decizie nu afectează exercitarea de către BCE a atribuțiilor sale de supraveghere și nu aduce atingere competenței Consiliului de supraveghere de a propune proiecte complete de decizii Consiliului guvernatorilor.

                     (7)

                     În cazul în care criteriile pentru adoptarea unei decizii delegate, astfel cum sunt stabilite în prezenta decizie, nu sunt îndeplinite, deciziile ar trebui adoptate în conformitate cu procedura aplicabilă în cazul absenței unei obiecții, prevăzută la articolul 26 alineatul (8) din Regulamentul (UE) nr. 1024/2013 și detaliată la articolul 13g din Decizia BCE/2004/2 (4). În plus, procedura aplicabilă în cazul absenței unei obiecții ar trebui utilizată, de asemenea, dacă șefii de unități operative au îndoieli referitoare la îndeplinirea criteriilor de evaluare pentru deciziile bazate pe prerogativele naționale din cauza complexității evaluării.

                     (8)

                     Deciziile BCE în materie de supraveghere pot face obiectul unui control administrativ în conformitate cu articolul 24 din Regulamentul (UE) nr. 1024/2013 și astfel cum se detaliază în Decizia BCE/2014/16 (5). În cazul unui astfel de control administrativ, Consiliul de supraveghere ar trebui să țină seama de avizul comitetului administrativ de control și să transmită spre adoptare Consiliului guvernatorilor un nou proiect de decizie în conformitate cu procedura aplicabilă în cazul absenței unei obiecții,

               ADOPTĂ PREZENTA DECIZIE:

            Articolul 1
            Definiții
            În sensul prezentei decizii, se aplică următoarele definiții:

                        1.

                        „decizii bazate pe prerogativele naționale” înseamnă deciziile luate de BCE în exercitarea prerogativelor sale de supraveghere acordate în temeiul dreptului național care nu sunt în mod explicit prevăzute de dreptul Uniunii;

                        2.

                        „achiziție a unei participații” înseamnă achiziția unei participații directe sau indirecte sau a unor drepturi de vot în cadrul unei alte entități, inclusiv ca urmare a înființării unei noi entități, alta decât achiziția unei participații calificate în sensul articolului 22 din Directiva 2013/36/UE a Parlamentului European și a Consiliului (6);

                        3.

                        „fuziune” înseamnă (a) o operațiune prin care una sau mai multe societăți, în momentul și ca efect al dizolvării cu sau fără lichidare, își transferă totalitatea activelor și pasivelor către o societate existentă sau nou-înființată în schimbul emiterii către acționarii lor a unor titluri de valoare sau acțiuni reprezentând capitalul societății existente sau nou-înființate, sau (b) orice tranzacție care constituie fuziune în temeiul dreptului național relevant;

                        4.

                        „scindare” înseamnă (a) o operațiune prin care una sau mai multe societăți își divizează o parte din active și din pasive și înființează o nouă societate care deține aceste active și pasive, sau (b) orice tranzacție care constituie scindare în temeiul dreptului național relevant;

                        5.

                        „țară terță sau teritoriu terț” înseamnă o țară sau un teritoriu din afara Spațiului Economic European;

                        6.

                        „parte afiliată” înseamnă o persoană fizică afiliată unei instituții de credit ori un membru apropiat al familiei persoanei respective sau o persoană juridică afiliată unei instituții de credit, în conformitate cu dreptul național relevant;

                        7.

                        „decizie PSE” înseamnă decizia adoptată de BCE în temeiul articolului 16 din Regulamentul (UE) nr. 1024/2013 în urma procesului anual de supraveghere și evaluare în sensul articolului 97 din Directiva 2013/36/UE;

                        8.

                        „indicator de acoperire a necesarului de lichiditate” (liquidity coverage ratio – LCR) înseamnă indicatorul definit la articolul 4 din Regulamentul delegat (UE) 2015/61 al Comisiei (7);

                        9.

                        „standarde de supraveghere și de reglementare echivalente” sunt cerințe sau mecanisme de supraveghere și de reglementare aplicate de o țară terță sau de un teritoriu terț și care sunt recunoscute de Comisia Europeană ca fiind echivalente cu cele aplicate în Uniune în conformitate cu articolul 107 alineatul (4) și cu articolul 114 alineatul (7) din Regulamentul (UE) nr. 575/2013 al Parlamentului European și al Consiliului (8). Țările și teritoriile terțe relevante sunt enumerate în anexele I și IV la Decizia de punere în aplicare 2014/908/UE a Comisiei (9);

                        10.

                        „decizie de delegare” și „decizie delegată” au sensul stabilit la articolul 3 punctul 2 și, respectiv, punctul 4 din Decizia (UE) 2017/933 (BCE/2016/40);

                        11.

                        „șefi de unități operative” înseamnă șefii de unități operative din cadrul BCE către care este delegată competența de adoptare a deciziilor bazate pe prerogativele naționale;

                        12.

                        „procedură aplicabilă în cazul absenței unei obiecții” înseamnă procedura stabilită la articolul 26 alineatul (8) din Regulamentul (UE) nr. 1024/2013 și detaliată la articolul 13g din Decizia BCE/2004/2;

                        13.

                        „decizie negativă” înseamnă o decizie care nu acordă sau nu acordă în întregime aprobarea solicitată de entitatea supravegheată semnificativă. O decizie cu dispoziții auxiliare, precum condiții sau obligații, este considerată o decizie negativă, cu excepția cazului în care aceste dispoziții auxiliare (a) asigură că entitatea supravegheată îndeplinește cerințele dreptului național relevant și au fost convenite în scris sau (b) doar reformulează una sau mai multe cerințe existente care trebuie respectate de instituție în conformitate cu o dispoziție relevantă din dreptul național ori solicită informații privind îndeplinirea uneia sau multor asemenea cerințe;

                        14.

                        „entitate supravegheată semnificativă” înseamnă o entitate supravegheată semnificativă, astfel cum este definită la articolul 2 punctul 16 din Regulamentul (UE) nr. 468/2014 al Băncii Centrale Europene (BCE/2014/17) (10);

                        15.

                        „sucursală” înseamnă o sucursală, astfel cum este definită la articolul 4 alineatul (1) punctul 17 din Regulamentul (UE) nr. 575/2013;

                        16.

                        „reprezentanță” înseamnă un sediu secundar care promovează sau sprijină activitățile unei entități supravegheate, dar care nu desfășoară activitatea unei instituții de credit;

                        17.

                        „servicii de asistență conexe” înseamnă servicii administrative, servicii pentru clienți, colectarea datoriilor, semnături electronice și alte servicii similare legate de activitatea unei instituții de credit;

                        18.

                        „ghid BCE” înseamnă orice document adoptat de Consiliul guvernatorilor la propunerea Consiliului de supraveghere și publicat pe website-ul BCE și care oferă orientări cu privire la interpretarea de către BCE a cerințelor juridice.

            Articolul 2
            Obiect și domeniu de aplicare

               (1)   Prezenta decizie stabilește criteriile pentru delegarea competențelor decizionale șefilor de unități operative din cadrul BCE pentru adoptarea deciziilor bazate pe prerogativele naționale.

               (2)   Delegarea competențelor decizionale nu aduce atingere evaluării în materie de supraveghere care trebuie realizată în vederea adoptării deciziilor bazate pe prerogativele naționale.

            Articolul 3
            Delegarea deciziilor bazate pe prerogativele naționale

               (1)   În conformitate cu articolul 4 din Decizia (UE) 2017/933 (BCE/2016/40), Consiliul guvernatorilor deleagă șefilor de unități operative din cadrul BCE desemnați de Comitetul executiv în conformitate cu articolul 5 din această decizie adoptarea deciziilor bazate pe prerogativele naționale privind: (a) achiziții de participații; (b) achiziții de active sau pasive; (c) vânzări de participații; (d) vânzări de active sau pasive; (e) fuziuni; (f) scindări; (g) operațiuni în țări sau teritorii terțe; (h) externalizare; (i) modificarea statutelor; (j) desemnarea auditorilor externi; (k) acordarea de credit părților afiliate.

               (2)   Deciziile bazate pe prerogativele naționale menționate la alineatul (1) se adoptă printr-o decizie delegată dacă sunt îndeplinite criteriile relevante de adoptare a deciziilor delegate prevăzute la articolele 4-14.

               (3)   Deciziile bazate pe prerogativele naționale nu sunt adoptate printr-o decizie delegată în cazul în care dreptul național impune aprobarea de către autoritățile de supraveghere a măsurilor strategice ale instituțiilor de credit sau în cazul în care complexitatea evaluării impune ca acestea să fie adoptate în conformitate cu procedura aplicabilă în cazul absenței unei obiecții.

               (4)   Orice delegare a competențelor decizionale se aplică atât adoptării deciziilor în materie de supraveghere, cât și aprobării evaluărilor pozitive de către BCE atunci când dreptul național nu impune adoptarea unei decizii în materie de supraveghere.

               (5)   Deciziile negative nu sunt adoptate printr-o decizie delegată.

               (6)   Atunci când o decizie nu poate fi adoptată printr-o decizie delegată, aceasta este adoptată în conformitate cu procedura aplicabilă în cazul absenței unei obiecții.

            Articolul 4
            Criteriile de adoptare a deciziilor delegate privind achizițiile de participații

               (1)   Deciziile privind aprobarea achizițiilor de participații în instituții de credit sau în instituții, altele decât instituțiile de credit, de către o entitate supravegheată semnificativă sunt adoptate printr-o decizie delegată dacă sunt îndeplinite cumulativ următoarele criterii:

                           (a)

                           impactul asupra fondurilor proprii ale entității supravegheate semnificative care achiziționează participațiile este limitat, ceea ce înseamnă că:

                                       (i)

                                       în urma achiziției, fondurile proprii depășesc și se estimează că vor continua să depășească suma dintre cerințele prevăzute la articolul 92 alineatul (1) din Regulamentul (UE) nr. 575/2013, fondurile proprii care trebuie deținute în conformitate cu articolul 16 alineatul (2) litera (a) din Regulamentul (UE) nr. 1024/2013, cerința de amortizor combinat definită la articolul 128 punctul 6 din Directiva 2013/36/UE și orientările în materie de capital ale pilonului 2, astfel cum sunt stabilite în ultima decizie PSE disponibilă; și

                                       (ii)

                                       impactul reducerii asupra ratei fondurilor proprii de nivel 1 de bază, asupra ratei fondurilor proprii de nivel 1 și asupra ratei fondurilor proprii totale este sub 100 de puncte de bază;

                           (b)

                           impactul asupra situației lichidității entității supravegheate semnificative care achiziționează participațiile este limitat, ceea ce înseamnă că:

                                       (i)

                                       LCR rămâne peste 110 % și peste cerințele de lichiditate stabilite în ultima decizie PSE disponibilă, în cazul în care acestea depășesc cerința minimă privind LCR;

                                       (ii)

                                       la nivel consolidat, LCR nu este redus cu mai mult de 50 %;

                           (c)

                           entitatea vizată este situată într-un stat membru al Uniunii sau al Spațiului Economic European sau într-o țară terță sau într-un teritoriu terț cu standarde de supraveghere și de reglementare echivalente.

               (2)   Evaluarea achizițiilor de participații se desfășoară în conformitate cu dispozițiile relevante din dreptul național, fiind luate de asemenea în considerare orice ghiduri BCE aplicabile și/sau poziții de politică, orientări sau acte similare ale autorităților naționale competente.

            Articolul 5
            Criteriile de adoptare a deciziilor delegate privind achizițiile de active sau pasive

               (1)   Deciziile privind aprobarea achiziției de active sau pasive în instituții de credit sau în instituții, altele decât instituțiile de credit, de către o entitate supravegheată semnificativă sunt adoptate printr-o decizie delegată dacă sunt îndeplinite cumulativ următoarele criterii:

                           (a)

                           impactul asupra fondurilor proprii ale entității supravegheate semnificative care achiziționează activele sau pasivele, ca urmare a achiziției, este limitat, ceea ce înseamnă că:

                                       (i)

                                       în urma achiziției, fondurile proprii depășesc și se estimează că vor continua să depășească suma dintre cerințele prevăzute la articolul 92 alineatul (1) din Regulamentul (UE) nr. 575/2013, fondurile proprii care trebuie deținute în conformitate cu articolul 16 alineatul (2) litera (a) din Regulamentul (UE) nr. 1024/2013, cerința de amortizor combinat definită la articolul 128 punctul 6 din Directiva 2013/36/UE și orientările în materie de capital ale pilonului 2, astfel cum sunt stabilite în ultima decizie PSE disponibilă; și

                                       (ii)

                                       impactul reducerii asupra ratei fondurilor proprii de nivel 1 de bază, asupra ratei fondurilor proprii de nivel 1 și asupra ratei fondurilor proprii totale este sub 100 de puncte de bază;

                           (b)

                           impactul asupra situației lichidității entității supravegheate semnificative care achiziționează activele sau pasivele, ca urmare a achiziției, este limitat, ceea ce înseamnă că:

                                       (i)

                                       LCR rămâne peste 110 % și peste cerințele de lichiditate stabilite în ultima decizie PSE disponibilă, în cazul în care acestea depășesc cerința minimă privind LCR; și

                                       (ii)

                                       la nivel consolidat, LCR nu este redus cu mai mult de 50 %;

                           (c)

                           valoarea activelor și a pasivelor achiziționate nu depășește 25 % din valoarea totală a activelor entității supravegheate semnificative care achiziționează activele, la nivel individual.

               (2)   Evaluarea achizițiilor de active sau pasive se efectuează în conformitate cu dispozițiile relevante din dreptul național, fiind luate de asemenea în considerare orice ghiduri BCE aplicabile și/sau poziții de politică, orientări sau acte similare ale autorităților naționale competente.

            Articolul 6
            Criteriile de adoptare a deciziilor delegate privind vânzările de participații

               (1)   Deciziile privind aprobarea vânzărilor de participații de către o entitate supravegheată semnificativă sunt adoptate printr-o decizie delegată dacă sunt îndeplinite cumulativ următoarele criterii:

                           (a)

                           impactul asupra fondurilor proprii ale entității supravegheate semnificative care efectuează vânzarea este limitat, ceea ce înseamnă că:

                                       (i)

                                       în urma vânzării, fondurile proprii depășesc și se estimează că vor continua să depășească suma dintre cerințele prevăzute la articolul 92 alineatul (1) din Regulamentul (UE) nr. 575/2013, fondurile proprii care trebuie deținute în conformitate cu articolul 16 alineatul (2) litera (a) din Regulamentul (UE) nr. 1024/2013, cerința de amortizor combinat definită la articolul 128 punctul 6 din Directiva 2013/36/UE și orientările în materie de capital ale pilonului 2, astfel cum sunt stabilite în ultima decizie PSE disponibilă; și

                                       (ii)

                                       impactul reducerii asupra ratei fondurilor proprii de nivel 1 de bază, asupra ratei fondurilor proprii de nivel 1 și asupra ratei fondurilor proprii totale este sub 100 de puncte de bază;

                           (b)

                           impactul asupra situației lichidității entității supravegheate semnificative care efectuează vânzarea este limitat, ceea ce înseamnă că:

                                       (i)

                                       LCR rămâne peste 110 % și peste cerințele de lichiditate stabilite în ultima decizie PSE disponibilă, în cazul în care acestea depășesc cerința minimă privind LCR; și

                                       (ii)

                                       la nivel consolidat, LCR nu este redus cu mai mult de 50 %.

               (2)   Evaluarea vânzării participațiilor se efectuează în conformitate cu dispozițiile relevante din dreptul național, fiind luate de asemenea în considerare orice ghiduri BCE aplicabile și/sau poziții de politică, orientări sau acte similare ale autorităților naționale competente.

            Articolul 7
            Criteriile de adoptare a deciziilor delegate privind vânzările de active sau pasive

               (1)   Deciziile privind aprobarea vânzărilor de active sau pasive de către o entitate supravegheată semnificativă sunt adoptate printr-o decizie delegată dacă sunt îndeplinite cumulativ următoarele criterii:

                           (a)

                           impactul asupra fondurilor proprii ale entității supravegheate semnificative care efectuează vânzarea, ca urmare a vânzării activelor sau pasivelor, este limitat, ceea ce înseamnă că:

                                       (i)

                                       în urma vânzării, fondurile proprii depășesc și se estimează că vor continua să depășească suma dintre cerințele prevăzute la articolul 92 alineatul (1) din Regulamentul (UE) nr. 575/2013, fondurile proprii care trebuie deținute în conformitate cu articolul 16 alineatul (2) litera (a) din Regulamentul (UE) nr. 1024/2013, cerința de amortizor combinat definită la articolul 128 punctul 6 din Directiva 2013/36/UE și orientările în materie de capital ale pilonului 2, astfel cum sunt stabilite în ultima decizie PSE disponibilă; și

                                       (ii)

                                       impactul reducerii asupra ratei fondurilor proprii de nivel 1 de bază, asupra ratei fondurilor proprii de nivel 1 și asupra ratei fondurilor proprii totale este sub 100 de puncte de bază;

                           (b)

                           impactul asupra situației lichidității entității supravegheate semnificative care efectuează vânzarea, ca urmare a vânzării activelor sau pasivelor, este limitat, ceea ce înseamnă că:

                                       (i)

                                       LCR rămâne peste 110 % și peste cerințele de lichiditate stabilite în ultima decizie PSE disponibilă, în cazul în care acestea depășesc cerința minimă privind LCR; și

                                       (ii)

                                       la nivel consolidat, LCR nu este redus cu mai mult de 50 %;

                           (c)

                           valoarea activelor sau pasivelor vândute nu depășește 25 % din valoarea totală a activelor entității supravegheate semnificative care efectuează vânzarea la nivel individual.

               (2)   Evaluarea vânzărilor de active sau pasive se efectuează în conformitate cu dispozițiile relevante din dreptul național, fiind luate de asemenea în considerare orice ghiduri BCE aplicabile și/sau poziții de politică, orientări sau acte similare ale autorităților naționale competente.

            Articolul 8
            Criteriile de adoptare a deciziilor delegate privind fuziunile

               (1)   Deciziile privind aprobarea fuziunilor care implică cel puțin o entitate supravegheată semnificativă sunt adoptate printr-o decizie delegată dacă sunt îndeplinite cumulativ următoarele criterii:

                           (a)

                           impactul asupra fondurilor proprii ale entității supravegheate semnificative rezultate în urma fuziunii este limitat, ceea ce înseamnă că:

                                       (i)

                                       în urma fuziunii, fondurile proprii depășesc și se estimează că vor continua să depășească suma dintre cerințele prevăzute la articolul 92 alineatul (1) din Regulamentul (UE) nr. 575/2013, fondurile proprii care trebuie deținute în conformitate cu articolul 16 alineatul (2) litera (a) din Regulamentul (UE) nr. 1024/2013, cerința de amortizor combinat definită la articolul 128 punctul 6 din Directiva 2013/36/UE și, după caz, orientările în materie de capital ale pilonului 2, astfel cum sunt stabilite în ultima decizie PSE disponibilă; și

                                       (ii)

                                       impactul reducerii asupra ratei fondurilor proprii de nivel 1 de bază, asupra ratei fondurilor proprii de nivel 1 și asupra ratei fondurilor proprii totale este sub 100 de puncte de bază;

                           (b)

                           impactul asupra situației lichidității entității supravegheate semnificative rezultate în urma fuziunii este limitat, ceea ce înseamnă că:

                                       (i)

                                       LCR rămâne peste 110 % și peste cerințele de lichiditate stabilite în ultima decizie PSE disponibilă, în cazul în care acestea depășesc cerința minimă privind LCR; și

                                       (ii)

                                       la nivel consolidat, LCR nu este redus cu mai mult de 50 %;

                           (c)

                           structura de guvernanță a entității supravegheate semnificative rezultate în urma fuziunii nu generează preocupări în materie de supraveghere.

               (2)   Competențele decizionale nu sunt delegate în niciun caz șefilor de unități operative în privința următoarelor:

                           (a)

                           fuziuni între o entitate supravegheată semnificativă și o altă entitate care nu aparține grupului din care face parte entitatea supravegheată semnificativă; sau

                           (b)

                           fuziuni transfrontaliere între entități supravegheate semnificative care aparțin aceluiași grup.

               (3)   Evaluarea fuziunilor se efectuează în conformitate cu dispozițiile relevante din dreptul național, fiind luate de asemenea în considerare orice ghiduri BCE aplicabile și/sau poziții de politică, orientări sau acte similare ale autorităților naționale competente.

            Articolul 9
            Criteriile de adoptare a deciziilor delegate privind scindările

               (1)   Deciziile privind aprobarea scindărilor care implică cel puțin o entitate supravegheată semnificativă sunt adoptate printr-o decizie delegată dacă sunt îndeplinite cumulativ următoarele criterii:

                           (a)

                           impactul asupra fondurilor proprii ale entității sau entităților supravegheate semnificative rezultate în urma scindării este limitat, ceea ce înseamnă că:

                                       (i)

                                       în urma scindării, fondurile proprii depășesc și se estimează că vor continua să depășească suma dintre cerințele prevăzute la articolul 92 alineatul (1) din Regulamentul (UE) nr. 575/2013, fondurile proprii care trebuie deținute în conformitate cu articolul 16 alineatul (2) litera (a) din Regulamentul (UE) nr. 1024/2013, cerința de amortizor combinat definită la articolul 128 punctul 6 din Directiva 2013/36/UE și, după caz, orientările în materie de capital ale pilonului 2, astfel cum sunt stabilite în ultima decizie PSE disponibilă; și

                                       (ii)

                                       impactul reducerii asupra ratei fondurilor proprii de nivel 1 de bază, asupra ratei fondurilor proprii de nivel 1 și asupra ratei fondurilor proprii totale este sub 100 de puncte de bază;

                           (b)

                           impactul asupra situației lichidității entității sau entităților supravegheate semnificative rezultate în urma scindării este limitat, ceea ce înseamnă că:

                                       (i)

                                       LCR rămâne peste 110 % și peste cerințele de lichiditate stabilite în ultima decizie PSE disponibilă, în cazul în care acestea depășesc cerința minimă privind LCR; și

                                       (ii)

                                       la nivel consolidat, LCR nu este redus cu mai mult de 50 %;

                           (c)

                           structura de guvernanță a entității sau entităților supravegheate semnificative rezultate în urma scindării nu generează preocupări în materie de supraveghere.

               (2)   Competențele decizionale nu sunt delegate în niciun caz șefilor de unități operative în privința următoarelor:

                           (a)

                           scindări care au drept rezultat înființarea unei alte entități care nu aparține grupului din care face parte entitatea supravegheată semnificativă; sau

                           (b)

                           scindări care au drept rezultat înființarea unei entități într-o țară sau într-un teritoriu diferit decât cel în care își are sediul entitatea supravegheată semnificativă.

               (3)   Evaluarea scindării se efectuează în conformitate cu dispozițiile relevante din dreptul național, fiind luate de asemenea în considerare orice ghiduri BCE aplicabile și/sau poziții de politică, orientări sau acte similare ale autorităților naționale competente.

            Articolul 10
            Criteriile de adoptare a deciziilor delegate privind operațiunile din țări sau teritorii terțe

               (1)   Deciziile privind aprobarea înființării unei sucursale de către o entitate supravegheată semnificativă într-o țară terță sau într-un teritoriu terț sunt adoptate printr-o decizie delegată dacă sunt îndeplinite cumulativ următoarele criterii:

                           (a)

                           sucursala își are sediul într-o țară terță sau într-un teritoriu terț cu standarde de supraveghere și de reglementare echivalente;

                           (b)

                           activele totale ale sucursalei estimate în programul de activitate nu depășesc 10 % din activele totale ale entității supravegheate semnificative; și

                           (c)

                           sucursala efectuează tranzacții care sunt executate în principal în țara terță sau în teritoriul terț în care își are sediul sucursala.

               (2)   Deciziile privind următoarele operațiuni efectuate de o entitate supravegheată semnificativă sunt adoptate printr-o decizie delegată:

                           (a)

                           închiderea unei sucursale;

                           (b)

                           modificări ale structurilor sucursalei;

                           (c)

                           deschiderea sau închiderea unei reprezentanțe; și

                           (d)

                           prestarea de servicii bancare într-o țară terță sau într-un teritoriu terț fără o prezență fizică locală sub formă de sucursală sau filială,

                     cu excepția cazului în care operațiunile respective sunt efectuate într-o țară inclusă în lista din anexa la Regulamentul delegat (UE) 2016/1675 al Comisiei (11).

               (3)   Evaluarea operațiunilor din țări sau teritorii terțe se efectuează în conformitate cu dispozițiile relevante din dreptul național, fiind luate de asemenea în considerare orice ghiduri BCE aplicabile și/sau poziții de politică, orientări sau acte similare ale autorităților naționale competente.

            Articolul 11
            Criteriile de adoptare a deciziilor delegate privind externalizarea

               (1)   Deciziile privind aprobarea externalizării activităților de către o entitate supravegheată semnificativă sunt adoptate printr-o decizie delegată dacă este îndeplinit cel puțin unul dintre următoarele criterii:

                           (a)

                           prestatorul de servicii face parte din grupul căruia îi aparține și entitatea supravegheată semnificativă (externalizare intragrup) și își are sediul în Uniune; sau

                           (b)

                           prestatorul de servicii este o entitate supravegheată care își are sediul în Uniune și este autorizată să presteze serviciile externalizate; sau

                           (c)

                           externalizarea are ca obiect servicii de asistență conexe, iar prestatorul de servicii își are sediul în Uniune sau în Spațiul Economic European.

               (2)   Evaluarea proiectelor de externalizare se efectuează în conformitate cu dispozițiile relevante din dreptul național, fiind luate de asemenea în considerare orice ghiduri BCE aplicabile și/sau poziții de politică, orientări sau acte similare ale autorităților naționale competente.

            Articolul 12
            Criteriile de adoptare a deciziilor delegate privind modificarea statutelor

               (1)   Deciziile privind aprobarea modificării statutelor unei entități supravegheate semnificative sunt adoptate printr-o decizie delegată în următoarele cazuri:

                           (a)

                           modificări care sunt pur formale, incluzând schimbări de denumiri și de adrese;

                           (b)

                           modificări care nu fac decât să transpună cerințe legale prevăzute de acte cu putere de lege sau de acte administrative;

                           (c)

                           modificări care pun în aplicare o decizie judiciară sau administrativă sau care sunt efectuate la cererea BCE;

                           (d)

                           modificări care privesc capitalul social al entității supravegheate semnificative în cazul în care decizia aferentă privind fondurile proprii (de exemplu, privind clasificarea instrumentelor de capital drept instrumente de fonduri proprii de nivel 1 de bază sau privind reducerea fondurilor proprii) este, de asemenea, delegată;

                           (e)

                           modificări ale statutelor unei filiale pentru a le alinia cu cele ale societății sale mamă în cazul în care modificarea celor din urmă a fost deja aprobată de BCE.

               (2)   Evaluarea modificării statutelor se efectuează în conformitate cu dispozițiile relevante din dreptul național, fiind luate de asemenea în considerare orice ghiduri BCE aplicabile și/sau poziții de politică, orientări sau acte similare ale autorităților naționale competente.

            Articolul 13
            Criteriile de adoptare a deciziilor delegate privind desemnarea sau schimbarea auditorilor externi

               (1)   Deciziile privind desemnarea sau schimbarea auditorilor externi ai unei entități supravegheate semnificative sunt luate printr-o decizie delegată în cazul în care astfel de decizii constituie, în temeiul dispozițiilor relevante din dreptul național, exercitarea supravegherii prudențiale în conformitate cu articolul 4 din Regulamentul (UE) nr. 1024/2013.

               (2)   Competențele decizionale nu sunt delegate în niciun caz șefilor de unități operative în privința următoarelor: (a) decizii privind înlocuirea unui auditor extern cu un altul desemnat de autoritatea de supraveghere competentă sau (b) decizii privind desemnarea unui auditor extern la indicația autorității de supraveghere competente.

               (3)   Evaluarea caracterului adecvat al auditorilor externi se efectuează în conformitate cu dispozițiile relevante din dreptul național, fiind luate de asemenea în considerare orice ghiduri BCE aplicabile și/sau poziții de politică, orientări sau acte similare ale autorităților naționale competente.

            Articolul 14
            Criteriile de adoptare a deciziilor delegate privind acordarea de credit părților afiliate

               (1)   Deciziile privind acordarea de credit de către o entitate supravegheată semnificativă unei părți afiliate sunt adoptate printr-o decizie delegată dacă sunt îndeplinite cumulativ următoarele criterii:

                           (a)

                           expunerea totală a entității supravegheate semnificative față de partea afiliată nu depășește 5 milioane EUR; și

                           (b)

                           termenii și condițiile aplicabile acordării de credit nu sunt mai favorabile decât cele în conformitate cu care se acordă credit clienților care nu sunt părți afiliate sau sunt cel puțin similare cu cele aplicabile aceluiași tip de operațiuni încheiate cu angajați care nu sunt părți afiliate ale entității supravegheate semnificative.

               (2)   Evaluarea acordării de credit unei părți afiliate se efectuează în conformitate cu dispozițiile relevante din dreptul național, fiind luate de asemenea în considerare orice ghiduri BCE aplicabile și/sau poziții de politică, orientări sau acte similare ale autorităților naționale competente.

            Articolul 15
            Dispoziție tranzitorie
            Prezenta decizie nu se aplică în cazurile în care cererea de aprobare a oricăreia dintre operațiunile menționate la articolul 3 alineatul (1) a fost transmisă BCE înainte de intrarea în vigoare a prezentei decizii.

            Articolul 16
            Intrarea în vigoare
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

            Adoptată la Frankfurt pe Main, 31 ianuarie 2019.

                  Președintele BCE

               Mario DRAGHI

            (1)  JO L 287, 29.10.2013, p. 63.

            (2)  JO L 141, 1.6.2017, p. 14.

            (3)  A se vedea, de exemplu, Hotărârea Curții de Justiție din 23 septembrie 1986, AKZO Chemie/Comisia, 5/85, ECLI:EU:C:1986:328, punctul 37, și Hotărârea Curții de Justiție din 26 mai 2005, Carmine Salvatore Tralli/BCE, C-301/02 P, ECLI:EU:C:2005:306, punctul 59.

            (4)  Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (JO L 80, 18.3.2004, p. 33).

            (5)  Decizia BCE/2014/16 din 14 aprilie 2014 privind instituirea unui comitet administrativ de control și normele de funcționare ale acestuia (JO L 175, 14.6.2014, p. 47).

            (6)  Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 338).

            (7)  Regulamentul delegat (UE) 2015/61 al Comisiei din 10 octombrie 2014 de completare a Regulamentului (UE) nr. 575/2013 al Parlamentului European și al Consiliului în ceea ce privește cerința de acoperire a necesarului de lichiditate pentru instituțiile de credit (JO L 11, 17.1.2015, p. 1).

            (8)  Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (JO L 176, 27.6.2013, p. 1).

            (9)  Decizia de punere în aplicare 2014/908/UE a Comisiei din 12 decembrie 2014 privind echivalența cerințelor de supraveghere și de reglementare din anumite țări și teritorii terțe în scopul tratării expunerilor în conformitate cu Regulamentul (UE) nr. 575/2013 al Parlamentului European și al Consiliului (JO L 359, 16.12.2014, p. 155).

            (10)  Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (JO L 141, 14.5.2014, p. 1).

            (11)  Regulamentul delegat (UE) 2016/1675 al Comisiei din 14 iulie 2016 de completare a Directivei (UE) 2015/849 a Parlamentului European și a Consiliului prin identificarea țărilor terțe cu un grad ridicat de risc care au deficiențe strategice (JO L 254, 20.9.2016, p. 1).


title: Decizia Consiliului din 12 martie 2019 de numire a membrilor și a supleanților în cadrul Comitetului consultativ pentru securitate și sănătate la locul de muncă

text:
                  15.3.2019

                  RO

                  Jurnalul Oficial al Uniunii Europene

                  C 100/1

         DECIZIA CONSILIULUI
         din 12 martie 2019
         de numire a membrilor și a supleanților în cadrul Comitetului consultativ pentru securitate și sănătate la locul de muncă
         (2019/C 100/01)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Decizia Consiliului din 22 iulie 2003 de instituire a unui Comitet consultativ pentru securitate și sănătate la locul de muncă (1), în special articolul 3,
         având în vedere lista candidaților prezentată Consiliului de către guvernele statelor membre,
         întrucât:

                     (1)

                     Prin decizia sa din 24 februarie 2016 (2), Consiliul a numit membrii și supleanții în cadrul Comitetului consultativ pentru securitate și sănătate la locul de muncă pentru perioada 29 februarie 2016-28 februarie 2019.

                     (2)

                     Membrii și supleanții ocupă funcția până când se procedează la înlocuirea lor sau la reînnoirea mandatului lor.

                     (3)

                     Membrii și supleanții comitetului menționat anterior ar trebui să fie numiți pentru o perioadă de trei ani,

               ADOPTĂ PREZENTA DECIZIE:

            Articolul 1
            Sunt numiți membri și supleanți în cadrul Comitetului consultativ pentru securitate și sănătate la locul de muncă pentru perioada 1 martie 2019-28 februarie 2022:
            I.   REPREZENTANȚI AI GUVERNELOR

                        Țara

                        Membri

                        Supleanți

                        Belgia

                        Bulgaria

                        Doamna Vaska SEMERDZHIEVA

                        Doamna Darina KONOVA
                        Domnul Nikolay ARNAUDOV

                        Cehia

                        Domnul Jaroslav HLAVÍN

                        Domnul Pavel FOŠUM
                        Doamna Lucie KYSELOVÁ

                        Danemarca

                        Doamna Charlotte SKJOLDAGER

                        Doamna Annemarie KNUDSEN

                        Germania

                        Domnul Kai SCHÄFER

                        Domnul Thomas VOIGTLÄNDER
                        Doamna Ellen ZWINK

                        Estonia

                        Doamna Seili SUDER

                        Doamna Maret MARIPUU
                        Doamna Silja SOON

                        Irlanda

                        Doamna Paula GOUGH

                        Doamna Marie DALTON
                        Domnul Stephen CURRAN

                        Grecia

                        Croația

                        Doamna Snježana ŠTEFOK

                        Doamna Ana AKRAP
                        Domnul Jere GAŠPEROV

                        Spania

                        Domnul Francisco Javier PINILLA GARCÍA

                        Doamna Mercedes TEJEDOR AIBAR
                        Doamna Belén PÉREZ AZNAR

                        Franța

                        Domnul Frédéric TEZE

                        Domnul Amel HAFID
                        Domnul Arnaud PUJAL

                        Italia

                        Cipru

                        Domnul Anastassios YANNAKI

                        Domnul Aristodemos ECONOMIDES
                        Domnul Marios KOURTELLIS

                        Letonia

                        Doamna Māra VĪKSNE

                        Doamna Jolanta GEDUŠA
                        Domnul Renārs LŪSIS

                        Lituania

                        Doamna Aldona SABAITIENĖ

                        Doamna Gintarė BUŽINSKAITĖ
                        Doamna Vilija KONDROTIENĖ

                        Luxemburg

                        Ungaria

                        Domnul Péter NESZTINGER

                        Doamna Katalin BALOGH
                        Domnul Gyula MADARÁSZ

                        Malta

                        Țările de Jos

                        Doamna Heidi BOUSSEN

                        Domnul Martin G. DEN HELD
                        Domnul Rob TRIEMSTRA

                        Austria

                        Doamna Anna RITZBERGER-MOSER

                        Doamna Gertrud BREINDOMNUL
                        Doamna Gerlinde ZINIEL

                        Polonia

                        Doamna Danuta KORADECKA

                        Domnul Dariusz GŁUSZKIEWICZ
                        Domnul Roman SĄSIADEK

                        Portugalia

                        Doamna Maria-Luísa TORRES DE ECKENROTH GUIMARÃES

                        Domnul Carlos-Jorge AFONSO PEREIRA
                        Doamna Maria-Helena CORREIA DE ARAÚJO KRIPPAHL

                        România

                        Doamna Anca Mihaela PRICOP

                        Domnul Marian TĂNASE
                        Domnul Dantes Nicolae BRATU

                        Slovenia

                        Domnul Nikolaj PETRIŠIČ

                        Doamna Vladka KOMEL
                        Domnul Jože HAUKO

                        Slovacia

                        Doamna Romana HURTUKOVÁ

                        Doamna Petra KUBIČAROVÁ
                        Doamna Martina DULEBOVÁ

                        Finlanda

                        Domnul Raimo ANTILA

                        Doamna Liisa HAKALA
                        Doamna Sirkku SAARIKOSKI

                        Suedia

                        Doamna Boel CALLERMO

                        Doamna Victoria DIPPEL
                        Domnul Håkan OLSSON

                        Regatul Unit

                        Domnul Hefin DAVIES

                        Domnul Clive FLEMING
                        Domnul Stephen TAYLOR

            II.   REPREZENTANȚI AI ORGANIZAȚIILOR LUCRĂTORILOR

                        Țara

                        Membri

                        Supleanți

                        Belgia

                        Bulgaria

                        Domnul Ivan KOKALOV

                        Domnul Ognyan ATANASOV
                        Domnul Aleksandar ZAGOROV

                        Cehia

                        Doamna Radka SOKOLOVÁ

                        Domnul Václav PROCHÁZKA
                        Domnul Miroslav FEBER

                        Danemarca

                        Doamna Nina HEDEGAARD NIELSEN

                        Domnul Niels SØRENSEN

                        Germania

                        Doamna Sonja KÖNIG

                        Doamna Anne KARRASS
                        Domnul Moriz-Boje TIEDEMANN

                        Estonia

                        Doamna Aija MAASIKAS

                        Domnul Argo SOON
                        Doamna Elina REEDI

                        Irlanda

                        Domnul Sylvester CRONIN

                        Domnul Frank VAUGHAN
                        Doamna Dessie ROBINSON

                        Grecia

                        Croația

                        Domnul Marko PALADA

                        Doamna Gordana PALAJSA
                        Domnul Rajko KUTLAČA

                        Spania

                        Doamna Ana GARCÍA DE LA TORRE

                        Domnul Pedro J. LINARES
                        Domnul Marco ROMERO

                        Franța

                        Italia

                        Cipru

                        Domnul Evangelos EVANGELOU

                        Domnul Nicos ANDREOU
                        Domnul Stelios CHRISTODOULOU

                        Letonia

                        Domnul Ziedonis ANTAPSONS

                        Domnul Mārtiņš PUŽULS
                        Doamna Kristīne KURSĪTE

                        Lituania

                        Doamna Inga RUGINIENĖ

                        Domnul Ričardas GARUOLIS
                        Domnul Kęstutis JUKNYS

                        Luxemburg

                        Domnul Carlos PEREIRA

                        Domnul Paul DE ARAUJO
                        Domnul Jean-Luc DE MATTEIS

                        Ungaria

                        Malta

                        Țările de Jos

                        Domnul Willem VANVEELEN

                        Domnul Rik VAN STEENBERGEN

                        Austria

                        Doamna Ingrid REIFINGER

                        Doamna Julia NEDJELIK-LISCHKA
                        Doamna Petra STREITHOFER

                        Polonia

                        Doamna Katarzyna BARTKIEWICZ

                        Doamna Longina KACZMARSKA
                        Domnul Stefan ŁUBNIEWSKI

                        Portugalia

                        Domnul Fernando-José MACHADO GOMES

                        Domnul Georges CASULA
                        Doamna Vanda-Teresa ROGADO PEREIRA DA CRUZ

                        România

                        Doamna Mihaela DARLE

                        Domnul Corneliu CONSTANTINOAIA
                        Domnul Dumitru FORNEA

                        Slovenia

                        Doamna Lučka BÖHM

                        Doamna Katja GORIŠEK
                        Domnul Simon ŠIBELJA

                        Slovacia

                        Domnul Peter RAMPAŠEK

                        Domnul Vladimír KMEC
                        Doamna Iveta KUCOVÁ

                        Finlanda

                        Doamna Anne MIRONEN

                        Domnul Erkki AUVINEN
                        Doamna Hanna-Maija KAUSE

                        Suedia

                        Doamna My BILLSTAM

                        Doamna Karin FRISTEDT
                        Doamna Ulrika HAGSTRÖM

                        Regatul Unit

                        Domnul Hugh ROBERTSON

            III.   REPREZENTANȚI AI ORGANIZAȚIILOR PATRONALE

                        Țara

                        Membri

                        Supleanți

                        Belgia

                        Bulgaria

                        Domnul Georgi STOEV

                        Doamna Petya GEOREVA
                        Doamna Antoaneta KATZAROVA

                        Cehia

                        Doamna Renata ZBRANKOVÁ

                        Doamna Kristýna BENDELOVÁ
                        Domnul Martin RÖHRICH

                        Danemarca

                        Doamna Lena SØBY

                        Domnul Jens SKOVGAARD LAURITSEN

                        Germania

                        Domnul Eckhard METZE

                        Domnul Stefan ENGEL
                        Domnul Rüdiger TRIEBEL

                        Estonia

                        Doamna Marju PEÄRNBERG

                        Doamna Piia ZIMMERMANN
                        Doamna Ille NAKURT-MURUMAA

                        Irlanda

                        Domnul Michael GILLEN

                        Doamna Katharine MURRAY

                        Grecia

                        Croația

                        Doamna Admira RIBIČIĆ

                        Domnul Nenad SEIFERT
                        Domnul Boris ANTUNOVIĆ

                        Spania

                        Doamna Rosa SANTOS FERNÁNDEZ

                        Doamna Isabel MAYA RUBIO
                        Doamna Laura CASTRILLO NÚÑEZ

                        Franța

                        Italia

                        Cipru

                        Domnul Emilios MICHAEL

                        Domnul Polyvios POLYVIOU
                        Domnul Giorgos HADJIKALLIS

                        Letonia

                        Domnul Jānis PUMPIŅŠ

                        Doamna Līga MEŅĢELSONE
                        Doamna Inese STEPIŅA

                        Lituania

                        Doamna Rūta JASIENĖ

                        Domnul Vaidotas LEVICKIS
                        Domnul Giedrius MAŽŪNAITIS

                        Luxemburg

                        Domnul François ENGELS

                        Domnul Pierre BLAISE
                        Domnul Marc KIEFFER

                        Ungaria

                        Malta

                        Țările de Jos

                        Domnul W.M.J.M. VAN MIERLO

                        Austria

                        Doamna Christa SCHWENG

                        Doamna Julia SCHITTER
                        Doamna Pia-Maria ROSNER-SCHEIBENGRAF

                        Polonia

                        Domnul Jacek MĘCINA

                        Doamna Agnieszka SZPARA
                        Domnul Rafał HRYNYK

                        Portugalia

                        Domnul Luís HENRIQUE

                        Domnul Manuel-Marcelino PENA COSTA
                        Domnul Luís-Miguel CORREIA MIRA

                        România

                        Doamna Daniela SÂRBU

                        Domnul Ovidiu NICOLESCU
                        Doamna Daniela TĂNASE

                        Slovenia

                        Domnul Igor ANTAUER

                        Doamna Karmen FORTUNA JEFIM

                        Slovacia

                        Domnul Róbert MEITNER

                        Domnul Ivan PEKÁR
                        Doamna Silvia SUROVÁ

                        Finlanda

                        Doamna Riitta WÄRN

                        Doamna Auli RYTIVAARA
                        Domnul Mikko RÄSÄNEN

                        Suedia

                        Doamna Bodil MELLBLOM

                        Doamna Cecilia ANDERSSON
                        Doamna Malin LOOBERGER

                        Regatul Unit

                        Domnul Matthew PERCIVAL

                        Domnul Terry WOOLMER

            Articolul 2
            Consiliul va numi membrii și supleanții încă nenominalizați la o dată ulterioară.

            Articolul 3
            Prezenta decizie se publică, în scop informativ, în Jurnalul Oficial al Uniunii Europene.

            Adoptată la Bruxelles, 12 martie 2019.

                  Pentru Consiliu

                  Președintele

               E.O. TEODOROVICI

            (1)  JO C 218, 13.9.2003, p. 1.

            (2)  JO C 79, 1.3.2016, p. 1.


title: Decizia (UE) 2019/540 a Comisiei din 26 martie 2019 privind propunerea de inițiativă cetățenească intitulată „#NewRightsNow – Consolidarea drepturilor lucrătorilor «uberizați»” [notificată cu numărul C(2019) 2312]

text:
                  2.4.2019

                  RO

                  Jurnalul Oficial al Uniunii Europene

                  L 93/16

         DECIZIA (UE) 2019/540 A COMISIEI
         din 26 martie 2019
         privind propunerea de inițiativă cetățenească intitulată „#NewRightsNow – Consolidarea drepturilor lucrătorilor «uberizați»”

               [notificată cu numărul C(2019) 2312]

         (Numai textul în limba franceză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
         întrucât:

                     (1)

                     Subiectul propunerii de inițiativă cetățenească intitulată „#NewRightsNow – Consolidarea drepturilor lucrătorilor «uberizați»” este formulat după cum urmează: „Consolidarea drepturilor lucrătorilor «uberizați», în special prin obligarea platformelor digitale să plătească un venit minim garantat persoanelor care desfășoară activități «independente» și care lucrează în mod regulat pentru ele”.

                     (2)

                     Obiectivele propunerii de inițiativă cetățenească se referă la următoarele: „Dorim să instituim obligația ca platformele digitale să plătească un venit minim garantat persoanelor care desfășoară activități «independente» și care lucrează în mod regulat pentru ele. Această măsură de justiție socială ar proteja și ar stabiliza veniturile acestora și ar combate în mod specific nesiguranța locului de muncă. În linii mai generale, dorim să consolidăm drepturile sociale ale lucrătorilor «uberizați»”.

                     (3)

                     Tratatul privind Uniunea Europeană (TUE) consolidează cetățenia Uniunii și îmbunătățește și mai mult funcționarea democratică a Uniunii prin dispozițiile care prevăd, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

                     (4)

                     În acest scop, procedurile și condițiile necesare pentru o inițiativă cetățenească ar trebui să fie clare, simple, accesibile și proporționale cu natura inițiativei cetățenești, astfel încât să încurajeze participarea cetățenilor și să sporească accesibilitatea Uniunii.

                     (5)

                     În temeiul articolului 53 alineatul (1) și al articolului 62 din TFUE, pentru coordonarea actelor cu putere de lege și a actelor administrative ale statelor membre cu privire la accesul la activitățile independente și la exercitarea acestora, se pot adopta acte juridice ale Uniunii în scopul punerii în aplicare a tratatelor.

                     (6)

                     Din acest motiv, propunerea de inițiativă cetățenească nu se află în mod vădit în afara sferei de competență a Comisiei în ceea ce privește prezentarea unei propuneri de act juridic al Uniunii în scopul punerii în aplicare a tratatelor, în conformitate cu articolul 4 alineatul (2) litera (b) din regulament.

                     (7)

                     În plus, s-a constituit comitetul cetățenilor și s-au desemnat persoanele de contact în conformitate cu articolul 3 alineatul (2) din regulament, iar propunerea de inițiativă cetățenească nu este nici vădit abuzivă, neserioasă sau vexatorie și nici nu contravine în mod vădit valorilor Uniunii, prevăzute la articolul 2 din TUE.

                     (8)

                     Prin urmare, propunerea de inițiativă cetățenească intitulată „#NewRightsNow – Consolidarea drepturilor lucrătorilor «uberizați»” ar trebui să fie înregistrată,

               ADOPTĂ PREZENTA DECIZIE:

            Articolul 1
            Se înregistrează propunerea de inițiativă cetățenească intitulată „#NewRightsNow – Consolidarea drepturilor lucrătorilor «uberizați»”.

            Articolul 2
            Prezenta decizie intră în vigoare la 1 aprilie 2019.

            Articolul 3
            Prezenta decizie se adresează organizatorilor (membrilor comitetului cetățenilor) propunerii de inițiativă cetățenească intitulată „#NewRightsNow – Consolidarea drepturilor lucrătorilor «uberizați»”, reprezentați de domnul Atte Samuli OKSANEN și de doamna Vasiliki TSIARA, care acționează în calitate de persoane de contact.

            Adoptată la Strasbourg, 26 martie 2019.

                  Pentru Comisie

               Frans TIMMERMANS

                  Prim-vicepreședinte

            (1)  JO L 65, 11.3.2011, p. 1.


title: Decizia nr. 1/19/COL a Autorității AELS de Supraveghere din 16 ianuarie 2019 privind extinderea garanțiilor speciale referitoare la Salmonella spp. prevăzute în Regulamentul (CE) nr. 853/2004 al Parlamentului European și al Consiliului în ceea ce privește carnea și ouăle de găini domestice (Gallus gallus) și carnea provenită de la curcani destinate Islandei [2019/546]

text:
                  4.4.2019

                  RO

                  Jurnalul Oficial al Uniunii Europene

                  L 95/13

         DECIZIA NR. 1/19/COL A AUTORITĂȚII AELS DE SUPRAVEGHERE
         din 16 ianuarie 2019
         privind extinderea garanțiilor speciale referitoare la Salmonella spp. prevăzute în Regulamentul (CE) nr. 853/2004 al Parlamentului European și al Consiliului în ceea ce privește carnea și ouăle de găini domestice (Gallus gallus) și carnea provenită de la curcani destinate Islandei [2019/546]
         AUTORITATEA AELS DE SUPRAVEGHERE,
         având în vedere actul menționat în capitolul I partea 6.1 punctul 17 din anexa I la Acordul privind SEE, Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1), în special articolul 8 alineatul (3) litera (b),
         astfel cum a fost adaptat la Acordul privind SEE prin punctul 4 litera (d) din Protocolul 1 la Acordul privind SEE și prin articolul 1 alineatul (1) litera (c), articolul 1 alineatul (2) și articolul 3 din Protocolul 1 la Acordul dintre statele AELS privind instituirea unei Autorități de Supraveghere și a unei Curți de Justiție,
         întrucât:

                     (1)

                     Regulamentul (CE) nr. 853/2004 stabilește norme specifice privind igiena produselor alimentare de origine animală pentru operatorii din sectorul alimentar, stipulând anumite garanții speciale pentru anumite produse alimentare de origine animală destinate piețelor din Finlanda, Suedia și Norvegia. În consecință, operatorii din sectorul alimentar care intenționează să introducă pe piața statelor SEE respective carne și ouă care provin de la animalele specificate trebuie să respecte anumite norme în ceea ce privește Salmonella. Mai mult, transporturile de astfel de produse trebuie să fie însoțite de un document comercial sau de un certificat care să confirme efectuarea unui test microbiologic, cu rezultate negative, în conformitate cu legislația SEE.

                     (2)

                     În plus, Regulamentul (CE) nr. 1688/2005 al Comisiei (2) specifică acele garanții speciale, stabilind norme privind prelevarea de eșantioane provenite de la astfel de produse și metodele microbiologice de examinare a eșantioanelor respective. De asemenea, acesta instituie un document comercial și un certificat care trebuie să însoțească transporturile de produse.

                     (3)

                     La 5 iulie 2018, guvernul islandez a depus la Autoritatea AELS de Supraveghere (denumit în continuare „autoritatea”) o cerere pentru garanții speciale referitoare la Salmonella care să fie extinse și în cazul Islandei în ceea ce privește carnea de pui și ouăle, în conformitate cu Regulamentul (CE) nr. 853/2004 (3). Cererea include Programul islandez de control al Salmonella pentru avicultură și produse din carne de pasăre.

                     (4)

                     Programul islandez de control al Salmonella acoperă întreaga producție de păsări de curte, inclusiv găini domestice, curcani, rațe, gâște și alte populații de păsări de curte. Cu toate acestea, dispozițiile Regulamentului (CE) nr. 2160/2003 al Parlamentului European și al Consiliului (4) privind obiectivele SEE de reducere a prevalenței serotipurilor de Salmonella și programele naționale de control, alături de măsurile de punere în aplicare a acestora, în special Regulamentele (UE) nr. 200/2012 (5), (UE) nr. 200/2010 (6), (UE) nr. 517/2011 (7) și (UE) nr. 1190/2012 (8) ale Comisiei de stabilire a obiectivelor SEE de reducere a prevalenței anumitor serotipuri de Salmonella la anumite populații de păsări de curte, acoperă, în ceea ce privește păsările de curte, numai efectivele de pui de carne, efectivele de reproducție și găinile ouătoare din specia Gallus gallus, precum și efectivele de curcani.

                     (5)

                     La ședința din 18 iunie 2008, Comitetul permanent pentru lanțul alimentar și sănătatea animală a aprobat un document de lucru al serviciilor Comisiei intitulat „Document de orientare privind cerințele minime în ceea ce privește programele de control al Salmonella pentru recunoașterea echivalenței lor cu cele aprobate pentru Suedia și Finlanda pentru carne și ouă de Gallus gallus” (denumit în continuare „documentul de orientare”) (9).

                     (6)

                     Autoritatea, în cooperare cu Comisia Europeană, a examinat dispozițiile Programului islandez de control al Salmonella privind carnea și ouăle de găini domestice (Gallus gallus) și de carne provenită de la curcani. Programul a fost prezentat, de asemenea, de către guvernul islandez și discutat în cadrul reuniunii Comitetului permanent pentru plante, animale, produse alimentare și hrană pentru animale, secțiunea „Siguranța biologică a lanțului alimentar”, din 5 octombrie 2018.

                     (7)

                     Dispozițiile Programului islandez de control al Salmonella privind carnea și ouăle de găini domestice (Gallus gallus) și carnea provenită de la curcani sunt considerate echivalente cu cele aprobate pentru Finlanda, Suedia și Norvegia și conforme cu documentul de orientare și cu cerințele corespunzătoare aplicabile curcanilor.

                     (8)

                     Prin urmare, garanțiile speciale ar trebui extinse asupra transporturilor de carne și de ouă de găini domestice (Gallus gallus) și de carne provenită de la curcani destinate Islandei. În plus, acestor transporturi ar trebui să li se aplice normele prevăzute de Regulamentul (CE) nr. 1688/2005 privind eșantionarea cărnii de acest tip și a efectivelor de păsări de la care provin ouăle, metodele microbiologice de examinare a acestor eșantioane, precum și documentul comercial sau certificatul.

                     (9)

                     Măsurile prevăzute în prezenta decizie sunt conforme cu avizul Comitetului AELS pentru chestiuni veterinare și fitosanitare,

               ADOPTĂ PREZENTA DECIZIE:

            Articolul 1
            Islanda este autorizată să aplice garanțiile speciale referitoare la Salmonella prevăzute la articolul 8 alineatul (2) din Regulamentul (CE) nr. 853/2004 transporturilor de carne și de ouă de găini domestice (Gallus gallus), precum și de carne provenită de la curcani, destinate Islandei.

            Articolul 2

               (1)   Eșantionarea cărnii menționată la articolul 1 și testarea microbiologică a acestor probe se efectuează în conformitate cu articolele 3 și, respectiv, 5 din Regulamentul (CE) nr. 1688/2005.

               (2)   Eșantionarea cărnii efectivelor de păsări de la care provin ouăle menționate la articolul 1 și testarea microbiologică a acestor probe se efectuează în conformitate cu articolele 4 și, respectiv, 5 din Regulamentul (CE) nr. 1688/2005.

               (3)   Transporturile de carne menționate la articolul 1 sunt însoțite de un document comercial care respectă modelul prevăzut în anexa IV la Regulamentul (CE) nr. 1688/2005.

               (4)   Transporturile de ouă menționate la articolul 1 sunt însoțite de un certificat care respectă modelul prevăzut în anexa V la Regulamentul (CE) nr. 1688/2005.

            Articolul 3
            Prezenta decizie intră în vigoare la 16 ianuarie 2019.

            Articolul 4
            Prezenta decizie se adresează Islandei.

            Articolul 5
            Prezenta decizie este autentică în limba engleză.

            Adoptată la Bruxelles, 16 ianuarie 2019.

                  Pentru Autoritatea AELS de Supraveghere,

               Bente ANGELL-HANSEN

                  Președinte

               Frank J. BÜCHEL

                  Membrul Colegiului

               Högni KRISTJÁNSSON

                  Membrul responsabil al Colegiului

               Carsten ZATSCHLER

                  Contrasemnatar în calitate de Director pentru afaceri juridice și administrative

            (1)  JO L 139, 30.4.2004, p. 55.

            (2)  Regulamentul (CE) nr. 1688/2005 al Comisiei din 14 octombrie 2005 privind aplicarea Regulamentului (CE) nr. 853/2004 al Parlamentului European și al Consiliului în ceea ce privește garanțiile speciale în materie de Salmonella pentru transporturile de anumite cărnuri și ouă către Finlanda și Suedia (JO L 271, 15.10.2005, p. 17), menționat în capitolul I partea 6.2 punctul 51 din anexa I la Acordul privind SEE.

            (3)  Doc nr. 922555.

            (4)  Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonelei și al altor agenți zoonotici specifici, prezenți în rețeaua alimentară (JO L 325, 12.12.2003, p. 1), menționat în capitolul I partea 7.1 punctul 8b din anexa I la Acordul privind SEE.

            (5)  Regulamentul (UE) nr. 200/2012 al Comisiei din 8 martie 2012 privind un obiectiv al Uniunii de reducere a Salmonella enteritidis și Salmonella typhimurium la efectivele de pui de carne, astfel cum se prevede în Regulamentul (CE) nr. 2160/2003 al Parlamentului European și al Consiliului (JO L 71, 9.3.2012, p. 31).

            (6)  Regulamentul (UE) nr. 200/2010 al Comisiei din 10 martie 2010 de punere în aplicare a Regulamentului (CE) nr. 2160/2003 al Parlamentului European și al Consiliului în ceea ce privește obiectivul UE de reducere a prevalenței anumitor serotipuri de Salmonella la efectivele reproducătoare adulte din specia Gallus gallus (JO L 61, 11.3.2010, p. 1).

            (7)  Regulamentul (UE) nr. 517/2011 al Comisiei din 25 mai 2011 de punere în aplicare a Regulamentului (CE) nr. 2160/2003 al Parlamentului European și al Consiliului cu privire la stabilirea unui obiectiv al UE de reducere a prevalenței anumitor serotipuri de Salmonella la găinile ouătoare din specia Gallus gallus și de modificare a Regulamentului (CE) nr. 2160/2003 și a Regulamentului (UE) nr. 200/2010 al Comisiei (JO L 138, 26.5.2011, p. 45).

            (8)  Regulamentul (UE) nr. 1190/2012 al Comisiei din 12 decembrie 2012 privind un obiectiv al Uniunii de reducere a Salmonella Enteritidis și Salmonella Typhimurium la efectivele de curcani, astfel cum se prevede în Regulamentul (CE) nr. 2160/2003 al Parlamentului European și al Consiliului (JO L 340, 13.12.2012, p. 29), menționat în capitolul I partea 7.2 punctul 51 din anexa I la Acordul privind SEE.

            (9)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf


title: Decizia (UE) 2019/642 a Consiliului din 13 aprilie 2019 de modificare a Deciziei (UE) 2019/274 privind semnarea, în numele Uniunii Europene și al Comunității Europene a Energiei Atomice, a Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (Text cu relevanță pentru SEE.)

text:
                  25.4.2019

                  RO

                  Jurnalul Oficial al Uniunii Europene

                  LI 110/1

         DECIZIA (UE) 2019/642 A CONSILIULUI
         din 13 aprilie 2019
         de modificare a Deciziei (UE) 2019/274 privind semnarea, în numele Uniunii Europene și al Comunității Europene a Energiei Atomice, a Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice
         (Text cu relevanță pentru SEE)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 50,
         având în vedere propunerea Comisiei Europene,
         întrucât:

                     (1)

                     La 29 martie 2017, Regatul Unit i-a notificat Consiliului European intenția de a se retrage din Uniunea Europeană și din Comunitatea Europeană a Energiei Atomice („Euratom”), în conformitate cu articolul 50 din Tratatul privind Uniunea Europeană („TUE”), care se aplică Euratom în temeiul articolului 106a din Tratatul de instituire a Comunității Europene a Energiei Atomice.

                     (2)

                     În conformitate cu articolul 50 din TUE, Uniunea Europeană a negociat cu Regatul Unit un acord care stabilește condițiile de retragere, ținând seama de cadrul viitoarelor sale relații cu Uniunea („Acordul de retragere”).

                     (3)

                     La 11 ianuarie 2019, Consiliul a adoptat Decizia (UE) 2019/274 (1) privind semnarea Acordului de retragere (2).

                     (4)

                     La 21 martie 2019, Consiliul European a aprobat Instrumentul referitor la Acordul de retragere și Declarația comună în completarea Declarației politice, convenite de prim-ministrul May și președintele Comisiei Europene, domnul Juncker, la 11 martie 2019.

                     (5)

                     Prin Decizia (UE) 2019/476 (3), de comun acord cu Regatul Unit, Consiliul European a decis să prelungească termenul prevăzut la articolul 50 alineatul (3) din TUE până la 22 mai 2019, în cazul în care Camera Comunelor aprobă Acordul de retragere până la 29 martie 2019 sau, în caz contrar, până la 12 aprilie 2019. Camera Comunelor nu a aprobat Acordul de retragere până la 29 martie 2019.

                     (6)

                     La 5 aprilie 2019, Regatul Unit a prezentat Consiliului European o altă cerere de prelungire a termenului prevăzut la articolul 50 alineatul (3) din TUE. La 11 aprilie 2019, prin Decizia (UE) 2019/584 (4), de comun acord cu Regatul Unit, Consiliul European a decis să prelungească în continuare acest termen până la 31 octombrie 2019. Consiliul European a reamintit că, în temeiul articolului 50 alineatul (3) din TUE, Acordul de retragere poate intra în vigoare mai devreme în cazul în care părțile își finalizează procedurile respective de ratificare înainte de 31 octombrie 2019. Prin urmare, retragerea ar trebui să aibă loc în prima zi a lunii următoare finalizării procedurilor de ratificare sau la 1 noiembrie 2019, luându-se în considerare data cea mai apropiată. Mai mult, astfel cum se prevede la articolul 2 al doilea paragraf din decizia respectivă, aceasta va înceta să se aplice la 31 mai 2019 în cazul în care Regatul Unit nu organizează alegeri pentru Parlamentul European în conformitate cu dreptul aplicabil al Uniunii și nu ratifică Acordul de retragere până la 22 mai 2019.

                     (7)

                     În consecință, data intrării în vigoare a Acordului de retragere a trebuit să fie adaptată pentru a reflecta termenul prevăzut la articolul 50 alineatul (3) din TUE, astfel cum a fost prelungit de Consiliul European de comun acord cu Regatul Unit.

                     (8)

                     La 11 aprilie 2019, de comun acord cu Regatul Unit, Acordului de retragere i-au fost aduse trei adaptări, după cum urmează:

                                 —

                                 în ultimul considerent, cuvintele „după 29 martie 2019” au fost înlocuite cu „de la data intrării în vigoare a prezentului acord”;

                                 —

                                 la articolul 185, primul paragraf a fost înlocuit cu următorul text:

                                    „Prezentul acord intră în vigoare la una dintre datele următoare, luându-se în considerare data cea mai apropiată:

                                                (a)

                                                ziua următoare datei la care se încheie termenul prevăzut la articolul 50 alineatul (3) din TUE, astfel cum a fost prelungit de Consiliul European de comun acord cu Regatul Unit, cu condiția ca, înaintea datei respective, depozitarul prezentului acord să fi primit notificările scrise din partea Uniunii și a Regatului Unit cu privire la încheierea procedurilor interne necesare;

                                                (b)

                                                prima zi a lunii următoare primirii de către depozitarul prezentului acord a ultimei notificări scrise menționate la litera (a).

                                          În cazul în care, înainte de încheierea termenului prevăzut la articolul 50 alineatul (3) din TUE, astfel cum a fost prelungit de Consiliul European de comun acord cu Regatul Unit, depozitarul prezentului acord nu a primit notificările scrise menționate la litera (a), prezentul acord nu intră în vigoare.”;

                                 —

                                 la articolul 2 din Protocolul privind Gibraltar, data de 30 martie 2019 a fost înlocuită cu textul „data intrării în vigoare a Acordului de retragere”.

                     (9)

                     Prin urmare, Decizia (UE) 2019/274 ar trebui să fie modificată în mod corespunzător.

                     (10)

                     În conformitate cu articolul 50 alineatul (4) din TUE, Regatul Unit nu a participat la discuțiile din cadrul Consiliului cu privire la prezenta decizie și nici la adoptarea acesteia,

               ADOPTĂ PREZENTA DECIZIE:

            Articolul 1
            Articolul 1 din Decizia (UE) 2019/274 se înlocuiește cu următorul text:

                  „Articolul 1
                  Prin prezenta decizie se autorizează semnarea, în numele Uniunii și al Comunității Europene a Energiei Atomice, a Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, astfel cum a fost adaptat, sub rezerva încheierii acordului respectiv.
                  Textul acordului, astfel cum a fost adaptat, este atașat la prezenta decizie (*1).

            Articolul 2
            Textul acordului atașat la Decizia (UE) 2019/274 se înlocuiește cu textul adaptat al acordului atașat la prezenta decizie (5).

            Articolul 3
            Prezenta decizie intră în vigoare la data adoptării.

            Adoptată la Bruxelles, 13 aprilie 2019.

                  Pentru Consiliu

                  Președintele

               G. CIAMBA

            (1)  Decizia (UE) 2019/274 a Consiliului din 11 ianuarie 2019 privind semnarea, în numele Uniunii Europene și al Comunității Europene a Energiei Atomice, a Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (JO L 47 I, 19.2.2019, p. 1).

            (2)  Textul Acordului de retragere atașat la Decizia (UE) 2019/274 a fost publicat în JO C 66 I, 19.2.2019, p. 1.

            (3)  Decizia (UE) 2019/476 a Consiliului European adoptată de comun acord cu Regatul Unit din 22 martie 2019 privind prelungirea termenului în temeiul articolului 50 alineatul (3) din TUE (JO L 80 I, 22.3.2019, p. 1).

            (4)  Decizia (UE) 2019/584 a Consiliului European adoptată de comun acord cu Regatul Unit din 11 aprilie 2019 privind prelungirea termenului în temeiul articolului 50 alineatul (3) din TUE (JO L 101, 11.4.2019, p. 1).

            (5)  JO C 144 I, 25.4.2019, p. 1.


title: Decizia Consiliului din 14 mai 2019 de numire a unor membri și supleanți din partea Ungariei în cadrul Comitetului consultativ pentru libera circulație a lucrătorilor

text:
                  17.5.2019

                  RO

                  Jurnalul Oficial al Uniunii Europene

                  C 169/2

         DECIZIA CONSILIULUI
         din 14 mai 2019
         de numire a unor membri și supleanți din partea Ungariei în cadrul Comitetului consultativ pentru libera circulație a lucrătorilor
         (2019/C 169/02)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (1), în special articolele 23 și 24,
         având în vedere listele de candidați prezentate Consiliului de către guvernele statelor membre,
         întrucât:

                     (1)

                     Prin deciziile sale din 28 septembrie 2018 (2), 15 octombrie 2018 (3), 19 noiembrie 2018 (4) și 18 februarie 2019 (5), Consiliul a numit membrii și supleanții în cadrul Comitetului consultativ pentru libera circulație a lucrătorilor pentru perioada 25 septembrie 2018-24 septembrie 2020.

                     (2)

                     Guvernul Ungariei a prezentat candidaturi pentru mai multe posturi vacante,

               ADOPTĂ PREZENTA DECIZIE:

            Articolul 1
            Sunt numiți în calitatea de membri și de supleanți în cadrul Comitetului consultativ pentru libera circulație a lucrătorilor pentru perioada care se încheie la 24 septembrie 2020:
            II.   REPREZENTANȚI AI ORGANIZAȚIILOR SINDICALE

                        Țară

                        Membri

                        Supleanți

                        Ungaria

                        Dna Judit CZUGLERNÉ IVÁNY
                        Dl László KOZÁK

                        Dna Annamária KUNERT

            Articolul 2
            Consiliul va numi membrii și supleanții încă nenominalizați la o dată ulterioară.

            Articolul 3
            Prezenta decizie intră în vigoare la data adoptării.

            Adoptată la Bruxelles, 14 mai 2019.

                  Pentru Consiliu

                  Președintele

               P. DAEA

            (1)  JO L 141, 27.5.2011, p. 1.

            (2)  Decizia Consiliului din 28 septembrie 2018 de numire a membrilor și a supleanților în cadrul Comitetului consultativ pentru libera circulație a lucrătorilor (JO C 366, 10.10.2018, p. 3).

            (3)  Decizia Consiliului din 15 octombrie 2018 de numire a unor membri și supleanți din partea Portugaliei în cadrul Comitetului consultativ pentru libera circulație a lucrătorilor (JO C 376, 18.10.2018, p. 9).

            (4)  Decizia Consiliului din 19 noiembrie 2018 de numire a unor membri și supleanți din partea Italiei în cadrul Comitetului consultativ pentru libera circulație a lucrătorilor (JO C 421, 21.11.2018, p. 7).

            (5)  Decizia Consiliului din 18 februarie 2019 de numire a unor membri și supleanți din partea Greciei în cadrul Comitetului consultativ pentru libera circulație a lucrătorilor (JO C 67, 20.2.2019, p. 2).